CELEX: 32014D0275
Language: sk
Date: 2014-05-06 00:00:00
Title: 2014/275/EÚ: Rozhodnutie Rady zo 6. mája 2014 , ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banque centrale du Luxembourg

14.5.2014   
            
            
               SK
            
            
               Úradný vestník Európskej únie
            
            
               L 139/16
            
         ROZHODNUTIE RADY
   zo 6. mája 2014,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banque centrale du Luxembourg
   
      (2014/275/EÚ)
   
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a Zmluve o fungovaní Európskej únie, a najmä na jeho článok 27.1,
   so zreteľom na odporúčanie Európskej centrálnej banky ECB/2013/51 zo 17. decembra 2013 Rade Európskej únie o externom audítorovi Banque centrale du Luxembourg (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk Eurosystému majú overovať nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát súčasného externého audítora Banque centrale du Luxembourg sa skončil po vykonaní auditu za finančný rok 2013. Preto je potrebné vymenovať nového externého audítora na finančné roky 2014 až 2018.
            
         
               (3)
            
            
               Banque centrale de Luxembourg si za svojho externého audítora na finančné roky 2014 až 2018 vybrala spoločnosť DELOITTE AUDIT SARL.
            
         
               (4)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť rozhodnutie Rady 1999/70/ES (2),
            
         PRIJALA TOTO ROZHODNUTIE:
   Článok 1
   Článok 1 ods. 7 rozhodnutia 1999/70/ES sa nahrádza takto:
   
      „7.   DELOITTE AUDIT SARL sa týmto schvaľuje ako externý audítor Banque centrale du Luxembourg na finančné roky 2014 až 2018.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Európskej centrálnej banke.
   
      V Bruseli 6. mája 2014
      
         
            Za Radu
         
         
            predseda
         
         G. STOURNARAS
      
   
   
      (1)  Ú. v. EÚ C 378, 24.12.2013, s. 15.
   
      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).